cyanic-selkie/wikianc huggingface dataset:
১৯৫০-এর পূর্ব পাকিস্তান দাঙ্গা
পটভূমি
দেশ বিভাগের পুরো দশক জুড়ে পূর্ববঙ্গের বিভিন্ন অঞ্চল বিশেষ করে ঢাকা ও চট্টগ্রাম বিভাগ জাতিগত ভাবে হিন্দুদের নির্মূলীকরণের সাক্ষী হয়ে ওঠে। দেশবিভাগের মাধ্যমে পাকিস্তান রাষ্ট্রকে অনিবার্য করে তোলার জন্য ১৯৪০ এর দশকে এই হিন্দু নির্মূলীকরণের মাত্রা তীব্র থেকে তীব্রতর হয়ে ওঠে। ১৯৪৬ এর শেষ ভাগে পূর্ববঙ্গের (বর্তমান বাংলাদেশ) নোয়াখালী এবং ত্রিপুরা জেলার বাঙালী হিন্দুরা ধারাবাহিক ভাবে নির্মম গনহত্যা, ধর্ষণ, লুটপাট, অগ্নিসংযোগ, ধর্মান্তরকরণের শিকার হয় মুসলিমদের দ্বারা, যা নোয়াখালী দাঙ্গা নামে পরিচিত। দেশবিভাগের একমাসের মধ্যেই ঢাকাতে জন্মাষ্টমী শোভাযাত্রায় মুসলিমরা আক্রমণ করে। ১৯৪৮ সালে বিখ্যাত ধামরাই রথযাত্রা এবং জন্মাষ্টমী শোভাযাত্রা নিষিদ্ধ করা হয়। ১৯৪৯ সালে সমগ্র ঢাকা অঞ্চলে বাঙ্গালী হিন্দুদের সব চেয়ে বড় ধর্মীয় উৎসব দুর্গাপূজার বিরুদ্ধে পোস্টার লাগানো হয়। এজন্য দুর্গাপূজার আয়তন এবং সংখ্যা উদ্বেগজনক হারে হ্রাস পায়। বিজয়া দশমীর দিনে শত শত হিন্দু বাড়ি ঘরে অগ্নি সংযোগ করে মুসলিমরা। ফলে কমপক্ষে ৭৫০ টি হিন্দু পরিবারকে খোলা আকাশের নিচে নেমে আসতে হয়। প্রেস ট্রাস্ট অব ইণ্ডিয়া বা পিটিআই (PTI) এর প্রতিনিধি সন্তোষ চট্টোপাধ্যায়কে কোন রকম অভিযোগপত্র ছাড়াই ১৯৪৯ সালের ২৫ নভেম্বরে পুলিশ গ্রেফতার করে এবং একমাস জেলে বন্দী করে রাখে।
আগস্ট ১৯৪৯ - জানুয়ারি ১৯৫০ এর নৃশংসতা
১৯৪৯ সালের আগস্ট মাস থেকে সমগ্র পূর্ব বাংলা জুড়ে অমুসলিম জনগোষ্ঠীর উপর নৃশংস বর্বরতা শুরু করে দেয় স্থানীয় মুসলিম সম্প্রদায়; যা প্রায় তিন মাস জুড়ে চলতে থাকে। আগস্ট মাসে সিলেট জেলার বিয়ানীবাজার এবং বড়লেখা পুলিশ স্টেশনের আওতাধীন এলাকার নিরীহ হিন্দু সম্প্রদায়ের উপর স্থানীয় মুসলিম অধিবাসীরা পুলিশ এবং আনসার বাহিনীর সহযোগিতায় আক্রমণ শুরু করে। হিন্দু সম্প্রদায়ের বাড়ি-ঘর লুটপাট করা হয়,গুঁড়িয়ে দেয়া হয় এবং আগুন জ্বালিয়ে পুড়িয়ে দেয়া হয়। হিন্দু গ্রামবাসীদেরকে লাঞ্ছিত করা হয় এবং হত্যা করা হয়। অনেক হিন্দু মেয়েকে এসময় পুলিশ বাহিনীর সদস্যরা ধর্ষণ করে। এর কিছুদিন পরেই বরিশাল জেলার ভাণ্ডারিয়া গ্রামের হিন্দুরা আক্রান্ত হয়। রাজশাহী বিভাগের একজন পাদ্রী ফাদার থমাস ক্যাটানিও রিপোর্ট করেন যে, সেখানকার সাঁওতাল গ্রামের অধিবাসীরা আক্রান্ত হয়েছে ,তাদেরকে আটক করা হয়েছে এবং সাঁওতাল নারীদেরকে ধর্ষণ করা হয়েছে। ডিসেম্বরের ১০ তারিখে উন্মত্ত মুসলিম জনতা রাজশাহীর পুঠিয়া রাজবাড়িতে ও আশপাশের বাড়ি-ঘরে হামলা চালিয়ে সম্পদ লুটপাট করে এবং সে সব বাড়িঘর দখল করে নেয়।
কালশিরা হত্যাকাণ্ড
১৯৪৯ সালের ২০ ডিসেম্বরে তৎকালীন খুলনা জেলার বাগেরহাট উপজেলার মোল্লাহাট পুলিশ স্টেশনের আওতাধীন জয়দেব বর্মের বাড়ীতে কম্যুনিস্ট সদস্য লুকিয়ে আছে এই অভিযোগ করে শেষরাতে চারজন পুলিশ কনস্টেবল অভিযান চালায়। কিন্তু জয়দেবের বাড়ীতে কোন কম্যুনিস্ট সদস্যকে খুঁজে পেতে ব্যর্থ হয়ে পুলিশ সদস্যরা তার স্ত্রীকে ধর্ষণ করতে চেষ্টা করে। তার স্ত্রী চিৎকার শুরু করলে জয়দেব বর্ম এবং তার আত্মীয়রা ক্ষিপ্ত হয়ে দু’জন পুলিশ কনস্টেবলের উপর চড়াও হয় এবং ঘটনাক্রমে একজন পুলিশ কনস্টেবল সেখানেই মারা যায়। বাকি দু’জন পুলিশ বিপদ ঘণ্টা বাজিয়ে দিলে পাশের প্রতিবেশীরা এসে তাদের উদ্ধার করে। পরের দিন জেলা পুলিশ সুপারিনটেনড সশস্ত্র পুলিশ কন্টিনজেন্ট এবং আনসার বাহিনী সহযোগে কালশিরা ও এর আশেপাশের হিন্দু গ্রামগুলোতে নির্দয় ভাবে আক্রমণ শুরু করে। তারা আশেপাশের গ্রামগুলোর মুসলিম অধিবাসীদেরকে হিন্দু সম্প্রদায়ের বাড়িঘর এবং সম্পত্তি লুটপাটে উৎসাহ দিতে থাকে। তারা হিন্দুদেরকে নির্দয়ভাবে হত্যা করতে শুরু করে এবং হিন্দু পুরুষ-মহিলাদেরকে জোরপূর্বক ইসলাম ধর্মে ধর্মান্তরিত করে। হিন্দু সম্প্রদায়ের পবিত্র প্রতিমা, ছবি ভেঙ্গে ফেলা হয় এবং হিন্দু মন্দিরগুলো সম্পূর্ণ ধ্বংস করা হয়। ঐ গ্রামগুলোর ৩৫০টি বাড়ির সবগুলোকে ধ্বংস করে ফেলা হয়। তিনটি মাত্র ঘর অবশিষ্ট ছিল। হিন্দুদের গবাদি পশু, নৌকা সব কিছু জোর করে ছিনিয়ে নেয়া হয়। মাত্র এক মাসের নৃশংস হত্যাকাণ্ডে খুলনার ৩০,০০০ হিন্দু প্রাণের ভয়ে ভারতে পালিয়ে যেতে বাধ্য হয়।
নাচোলের হত্যাকাণ্ড
thumb|190px|[[ঢাকা মেডিক্যাল কলেজ|ঢাকা মেডিক্যাল কলেজে চিকিৎসাধীন ইলা মিত্র(১৯৫৪ সাল)]]
তৎকালীন পূর্ব পাকিস্তানের রাজশাহী জেলার নওয়াবগঞ্জ সাবডিভিশনের একটি পুলিশ স্টেশন হল নাচোল পুলিশ স্টেশন। দেশভাগের পূর্বে নওয়াবগঞ্জ ছিল বর্তমান পশ্চিমবঙ্গের(ভারতের) মালদা জেলার অন্তর্গত। ১৯৪৭ সালের ভারত বিভাগের পরে নওয়াবগঞ্জ রাজশাহী জেলার তৎকালীন পূর্ব পাকিস্তান আর বর্তমান বাংলাদেশের অন্তর্গত হয়। নাচোল পুলিশ স্টেশনের অন্তর্গত এলাকা ছিল অমুসলিম প্রধান। এখানকার বেশিরভাগ অধিবাসী ছিল সাঁওতাল এবং বাঙ্গালী হিন্দু যাদের মধ্যে প্রধান ছিল ক্ষত্রিয়, ভুঁইদাস এবং কৈবর্ত সম্প্রদায়। দেশভাগের পরপরই সদ্য জন্ম নেয়া পাকিস্তান নামক রাষ্ট্রটি তেভাগা আন্দোলনকে দমন করতে পৈশাচিক বর্বরতা এবং বর্ণনাতীত নৃশংসতার ঘৃণ্য পথ বেছে নেয়। কিন্তু নাচোলে তখনও এই আন্দোলন সক্রিয় ছিল আত্মগোপনে থাকা কিছু ব্যক্তির নেতৃত্বে। ১৯৪৯ সালের শরতকালে আন্দোলনের মাধ্যমে তেভাগা প্রতিষ্ঠিত হয়।
৫ জানুয়ারি, ১৯৫০ সালে নাচোল পুলিশ স্টেশনের নিয়ন্ত্রণাধীন চণ্ডীপুর গ্রামের সাঁওতাল অধিবাসীরা পুলিস স্টেশনের সামনে বিক্ষোভ শুরু করে কারণ পুলিশ বাহিনী বিনা কারণে একজন সাঁওতাল আদিবাসীকে আটক করে। কিন্তু পুলিশ ঐ জনসমাবেশের ওপর গুলি চালালে সাঁওতাল আদিবাসীরা সহিংস হয়ে ওঠে এবং পুলিশের সাথে তাদের হানাহানি শুরু হয়। এতে ঘটনা স্থলে পাঁচ জন পুলিশ বাহিনীর সদস্য মারা যায়। এই ঘটনার ফলশ্রুতিতে ৭ জানুয়ারি তারিখে তৎকালীন পাকিস্তান সরকার ২,০০০ সদস্যের একটি সেনাবাহিনীর কন্টিনজেন্ট প্রেরণ করে এবং এর সাথে সশস্ত্র পুলিশ ও আনসার বাহিনী যুক্ত হয়। এই সশস্ত্র বাহিনী বারটি গ্রাম সম্পূর্ণরূপে পুড়িয়ে ভস্ম করে দেয়, চণ্ডীপুরগামী গ্রামবাসীদেরকে ধরে ধরে হত্যা করে। চণ্ডীপুরের পুরুষ সদস্যদেরকে তারা হত্যা করে আর মহিলাদেরকে ধর্ষণ করে। তাদের বসতভিটা পুড়িয়ে ছাই করে ফেলে। শতশত সাঁওতাল এবং হিন্দুদেরকে এভাবে হত্যা করা হয়। রোহানপুরের তেভাগা আন্দোলনের অন্যতম সংগঠক ইলা মিত্র সহ আরও শতাধিক দরিদ্র কৃষককে গ্রেফতার করা হয়। নাচোল পুলিশ স্টেশনে নিয়ে তাদের উপর নৃশংস অত্যাচার চালানো হয় বাকি নেতাদের নাম জানার জন্য। পুলিশের এই বর্বর অত্যাচারে সেখানেই প্রায় ৭০-১০০ জন কৃষক মারা যায়। ইলা মিত্রকে নওয়াবগঞ্জ পুলিশ স্টেশনে হস্তান্তরের আগে টানা চার দিন ধরে পাশবিক শারীরিক ও যৌন নির্যাতন করে পুলিশ বাহিনীর সদস্যরা।
ঘটনাক্রম
ফেব্রুয়ারি মাসের ২ তারিখে তৎকালীন নোয়াখালী জেলার ফেনী উপজেলাতে হিন্দু সম্প্রদায়ের উপর আক্রমণ শুরু করে মুসলিমরা, যদিও এর আগেই ঢাকাতে নৃশংসতা শুরু হয়ে গিয়েছিল। একজন হিন্দুকে হত্যা করা হয়,আরও নয়জনকে মারাত্মক ভাবে জখম করা হয়। হিন্দু সম্প্রদায়ের কমপক্ষে নয়টি দোকান লুটপাট করা হয়।
ঢাকা
১৯৫০ সালের ফেব্রুয়ারি মাসে পশ্চিমবঙ্গের রাজ্য মুখ্যসচিব পূর্ব পাকিস্তানের প্রদেশ মুখ্যসচিব আজিজ আহমেদের সাথে একটি বৈঠকের জন্য ঢাকায় আসেন। ১০ ফেব্রুয়ারি সকাল ১০ টায় যখন আলোচনার অগ্রগতি হচ্ছিল ঠিক তখনই সচিবালয়ে রক্তমাখা কাপড় পরিহিত একজন মহিলাকে হাজির করা হয়। গুজব রটানো হয়,এই মহিলাকে কোলকাতায় ধর্ষণ করা হয়েছে। সচিবালয়ের কর্মচারী এবং কর্মকর্তারা তৎক্ষণাৎ কর্মবিরতির ডাক দিয়ে একটি মিছিল বের করে, যেখান থেকে হিন্দু বিদ্বেষী স্লোগান দেয়া হয়। তারা মিছিল নিয়ে নবাবপুরের দিকে অগ্রসর হয় এবং আরও অনেকে ওই মিছিলে যোগ দেয়। তৎকালীন ভিক্টোরিয়া পার্কে (বর্তমান বাহাদুর শাহ পার্ক) এসে তাদের মিছিল শেষ হয়। দুপুর ১২ টার দিকে পার্কে আসা মিছিল থেকে বক্তারা হিংস্র হিন্দু বিদ্বেষী বক্তব্য প্রদান করে যাদের মধ্যে অনেকেই ছিল সচিবালয়ের কর্মকর্তা। দুপুর ১টার দিকে মিছিল এবং বক্তব্য প্রদান শেষ হবার পরপরই মুসলিমরা হিন্দু বাড়ি-ঘর ও দোকানপাট-ব্যবসা প্রতিষ্ঠান লুট করতে শুরু করে এবং লুটপাট শেষে অগুন ধরিয়ে দেয় সেগুলো। যেখানেই হিন্দুদেরকে পাওয়া যাচ্ছিল সেখানেই তাদেরকে হত্যা করতে শুরু করে মুসলিমরা। বিকেলের মধ্যেই ঢাকার ৯০% হিন্দু দোকান এবং ব্যবসা প্রতিষ্ঠান লুট করা হয় এবং সেগুলোর অধিকাংশ আগুন লাগিয়ে ছাই করে ফেলা হয়। হিন্দু মালিকানাধীন স্বর্ণালংকারের দোকান গুলোতে পুলিশের উপস্থিতেই লুটপাট চালায় মুসলিমরা। মাত্র সাত ঘণ্টার বীভৎস হত্যা, লুটপাট আর অগ্নিসংযোগের তাণ্ডবেই ৫০,০০০ হিন্দু বাস্তুচ্যুত হয়ে পড়ে। প্রেস ট্রাস্ট অব ইণ্ডিয়ার রিপোর্ট অনুসারে, সবচেয়ে অসহায় অবস্থায় পড়েছিল বনগ্রাম এবং মকিম লেনের হিন্দু অধিবাসীরা। এই দুই জনবসতির প্রতিটি বাড়িঘরে লুটপাট ও অগ্নিসংযোগ করা হয় এবং হিন্দু সম্প্রদায়ের উপাসনার জন্য নির্মিত পবিত্র মন্দির গুলো ধ্বংস করে ফেলা হয়। তাজউদ্দীন আহমেদ দুপুর ১ টা থেকে সন্ধ্যা ৬ টা পর্যন্ত ঢাকার বিভিন্ন এলাকা ঘুরে দেখেন এবং হিন্দুদের উপর মুসলিমদের চালানো অমানবিক বর্বর নির্যাতন ও ধ্বংসযজ্ঞের কথা স্বীকার করে নিতে বাধ্য হন। তিনি ঢাকার নবাবপুর, সদরঘাট, পাটুয়াটুলি, ইসলামপুর, দিগবাজার, ইংলিশ রোড, বংশাল এবং চকবাজার ঘুরে দেখেন। ১২ ফেব্রুয়ারি তারিখে ভারতগামী ৬০ জন যাত্রীকে কুর্মিটোলা বিমানবন্দরে আক্রমণ করে মুসলিমরা। তেজগাঁও বিমানবন্দরে আসা প্রত্যেক অমুসলিম যাত্রীকে ছুরি দিয়ে কোপানো হয়।
ঢাকতে হিন্দুদের উপর তিনদিন ব্যাপী গনহত্যা চালানোর পরে গ্রামাঞ্চল গুলোতে যেমন বিক্রমপুর, লৌহজং-এ হত্যাযজ্ঞ শুরু করে মুসলিমরা। ১৫ ফেব্রুয়ারি তারিখে শিমুলিয়া বাজারের হিন্দু দোকানে লুটপাট ও অগ্নিসংযোগ করে তারা। ১৫ ফেব্রুয়ারি থেকে ১ মার্চ পর্যন্ত লৌহজং এবং দিঘালিতে হিন্দুদের উপর চালানো ১৫ টি ছুরিকাঘাতের রিপোর্ট আসে। ২৮ ফেব্রিয়ারি তারিখে সম্পূর্ণ দিঘালি বাজার আগুন দিয়ে পুড়িয়ে ছাই করে ফেলা হয়। কালীগঞ্জ পুলিশ স্টেশনের নিয়ন্ত্রণাধীন পারুল্লা গ্রামের সব হিন্দু বাড়ি লুট করা হয়। খোসলা,গজারিয়া, কারার চর, চর সিন্দুর, পলাশ, সদরচর গ্রামগুলোর প্রতিটি হিন্দু বাড়ি লুটপাট করে মুসলিমরা। ভারত সরকারের সুত্র থেকে জানা যায়, প্রথম দু’দিনের মধ্যেই নৃশংসতার শিকার কমপক্ষে ২০০ জন হতভাগ্য হিন্দুর মৃতদেহ পুড়িয়ে ছাই করে ফেলা হয়। সূত্র থেকে আরও জানা যায় যে, ৮০,০০০ হতভাগ্য হিন্দু (যাদের মধ্যে ৫০,০০০ ঢাকার) জীবন বাঁচাতে তাদের বাড়িঘর ছেড়ে পালিয়ে চলে যায়।
বরিশাল
পূর্ব পাকিস্তান প্রাদেশিক সরকারের প্রেস নোট অনুসারে দুই অজ্ঞাত পরিচয়ের যুবক ১৩ই ফেব্রুয়ারি দুপুর হতে উত্তেজনাপূর্ণ গুজব ছড়াতে শুরু করে বরিশাল শহর জুড়ে। ফলে বরিশালের দোকানপাট বন্ধ করে দেওয়া হয়। আরও একটি গুজব ছড়ানো হয় যে শেরে বাংলা এ কে ফজলুল হক ও তার ভগ্নিপতিকে কোলকাতায় খুন করা হয়েছে। সন্ধ্যা নেমে আসতেই কমপক্ষে আট জায়গাতে অগ্নি সংযোগ করা হয়। ত্রিশটি বাড়ি আগুনে পুড়িয়ে ভস্ম করে দেওয়া হয় এবং কমপক্ষে দশ জন আগুনে দগ্ধ হয়। পরস্থিতির আরও অবনতি হতে শুরু করে যখন ১৬ই ডিসেম্বরে বরিশাল জেলার অন্তর্গত গৌরনদী, ঝালকাঠি, নলছিটি সাব-ডিভিশন গুলোতে নির্বিচারে হিন্দুদের উপর হত্যা, লুটপাট, অগ্নিসংযোগ শুরু করা হয়। আইন প্রয়োগকারী সংস্থাকে নিস্ক্রিয় করে রাখা হয়। বরিশাল জেলার আগরপুর ইউনিয়নের ব্রাহ্মণদিয়া গ্রামে কয়েক হাজার হিন্দু আশ্রয় নেয়। বরিশালের এ দাঙ্গার বিরুদ্ধে দাড়িয়েছিলেন বরিশাল জেলা মুসলিম লীগের সহ-সভাপতি এবং আগরপুর ইউনিয়নের প্রেসিডেন্ট আলতাফউদ্দীন মোহাম্মদ। তিনি তার এলাকার হিন্দুদের রক্ষা করতে তার নিজ বাড়িতে ও শুভাকাংখীদের কাছে আশ্রয় দেন। তিনি কিছুসংখ্যক গ্রামবাসী নিয়ে দাঙ্গা প্রতিরোধে অবতীর্ণ হন এবং নিজেই বন্দুক হাতে আশ্রয়প্রার্থীদের প্রহরায় নিযুক্ত হন। ১৮ ফেব্রুয়ারি তারিখে দাঙ্গাকারীরা দল বেঁধে আক্রমণ করতে আসে। আলতাফউদ্দীন তাদের নিরস্ত করতে ফাঁকা গুলি ছোড়েন। দুর্বৃত্তেরা দূর থেকে তাকে লক্ষ করে বল্লম ছোড়ে। আলতাফউদ্দীন তাতে বিদ্ধ হয়ে মাটিতে পড়ে গেলে তারা তাকে হত্যা করে।
তাঁর আত্মাহুতিতে দাঙ্গা প্রতিরোধ করতে অনেকে এগিয়ে আসে এবং পরদিন বরিশালের অতিরিক্ত পুলিশ সুপারের নেতৃত্বে এক সশস্ত্র পুলিশ-বাহিনী ওই গ্রামে এসে দাঙ্গা দমন করতে থেকে যায়। আলতাফউদ্দীনের আত্মত্যাগের ফলে সেদিন বহু প্রাণ রক্ষা পেয়েছিল। তার জীবনদান নিয়ে কবি জসীমউদ্দীন একটি মর্মস্পর্শী কবিতা লেখেন। ১৯৫১ সালে বরিশালে আলতাফ উদ্দীন স্মরণসভায় যোগ দিয়ে টাঙাইল এর রণদাপ্রসাদ সাহা রায় বাহাদুর তাঁর স্মৃতিরক্ষায় ৩৫ হাজার টাকা দান করেন এবং আরো ৭০ হাজার টাকা দানের প্রতিশ্রুতি দেন। আগরপুরে আলতাফউদ্দীন-প্রতিষ্ঠিত মডেল একাডেমীর নাম পরিবর্তন করে শহীদ আলতাফউদ্দীন মেমোরিয়াল ইনস্টিটিউশন করা হয় এবং সরকার তার পরিবারের সাহায্যার্থে ৫০ বিঘা খাস জমি প্রদান করে।
নির্যাতনের বীভৎসতা সহ্য করতে না পেরে বরিশালের নৌ বন্দর এলাকা মুলাদী পুলিশ স্টেশনে শত শত হিন্দু এসে আশ্রয় গ্রহণ করে।কিন্তু নিজেদের এলাকা থেকে প্রাণ বাঁচাতে আশ্রয় নেয়া হতভাগ্য হিন্দুদেরকে পুলিশ স্টেশন কম্পাউণ্ডের মধ্যেই নির্মম ভাবে হত্যা করে আশেপাশের মুসলিমরা। এই ঘটনাটা মুলাদি হত্যাকাণ্ড নামে পরিচিত। একজন হিন্দু স্কুলশিক্ষককে তারই ছাত্ররা জ্যান্ত আগুনে পুড়িয়ে কাবাব তৈরি করে এবং জলন্ত আগুনের চারপাশে তারা নৃত্য করে হত্যা উদযাপন করে। বাবুগঞ্জ পুলিশ স্টেশনের অন্তর্গত মাধবপাশা গ্রামে প্রায় তিনশ হিন্দুকে ধাওয়া করে আটক করে মুসলিমরা।এরপরে তাদেরকে সারিবদ্ধ করে দাঁড় করিয়ে রাম দা দিয়ে মাথা কেটে নেয় তারা। মাধবপাশা জমিদার বাড়ীতে ২০০ হিন্দুকে হত্যা করা হয় এবং আরও ৪০ জন মারাত্মক ভাবে আহত হয়।
ভোলা শহর থেকে মেঘনা তীরবর্তী ইলিশা স্টিমারঘাট প্রায় ৭ কি.মি. দূরে অবস্থিত। বরিশাল-চট্টগ্রাম জলপথে এই স্টিমার ঘাট পার হয়ে যেতে হয়।১৯৫০ সালের ১৬ ডিসেম্বরে, রয়েল স্টিম নেভিগেশন কোম্পানির এস.এস.সীতাকুণ্ড চট্টগ্রাম যাবার পথে ইলিশাঘাটে নোঙ্গর করে। স্টিমারের নাবিকদল হিন্দু যাত্রীদের কাছ থেকে সর্বস্ব হাতিয়ে নিয়ে যায়। আনুমানিক রাত ৮টার দিকে উন্মত্ত মুসলিমরা স্টিমারের হিন্দু যাত্রীদের উপর চড়াও হয়,যদিও তখন স্টিমার ঘাটে নোঙ্গরকৃত অবস্থায় ছিল।তারা নিরস্ত্র হিন্দু যাত্রীদেরকে নৃশংসভাবে হত্যা করে এবং মৃতদেহ গুলো নদীতে নিক্ষেপ করে।কমপক্ষে ৩০ জন হিন্দু সেদিন নিহত হয় এবং ভাগ্যক্রমে তিন জন হিন্দু আহত অবস্থায় বেঁচে যায়।
বরিশালের সে সময়কার মুসলিম প্রত্যক্ষদর্শীদের মতে,বরিশালে বেশ কয়েক হাজার হিন্দুকে হত্যা করা হয় এবং ২,০০০ হিন্দুর আর কোন হদিস পাওয়া যায়নি। গবেষক শুভশ্রী ঘোষের মতে, বরিশাল জেলায় কমপক্ষে ২,৫০০ জন হিন্দুকে হত্যা করা হয়। তথ্যচিত্র নির্মাতা সুপ্রিয় সেন ধারণা করেন, ৬৫০,০০০ জন হিন্দু বরিশাল থেকে ভারতে পালিয়ে যায় এবং ওই শরণার্থীরা তাদের যাত্রা পথেও হত্যা,ধর্ষণ,অপহরণ ও লুটপাটের শিকার হয়।
চট্টগ্রাম
১২ই ফেব্রুয়ারি চট্টগ্রামে হিন্দু গণহত্যা শুরু হয়। ফজলুল কাদের চৌধুরীর নেতৃত্বে আনসার বাহিনী হিন্দুদের কচুকাটা করতে শুরু করে। হিন্দুপাড়াগুলো দাউদাউ করে জ্বলছিল। চাটগাঁ, নোয়াপাড়া, চৌধুরী হাট, পটিয়া, বোয়ালখালী, সীতাকুন্ডয় হিন্দুদের কচুকাটা করা হয়। পাহাড়তলীতে ট্রেন থামিয়ে ট্রেনের সমস্ত হিন্দু যাত্রীদের হত্যা করা হয়। পূর্ব বাংলার গণপরিষদের সদস্য নেলী সেনগুপ্ত পাকিস্তানের তৎকালীন প্রধানমন্ত্রী লিয়াকত আলি খানকে চট্টগ্রামের হিন্দু গণহত্যা সম্পর্কে চিঠি লেখেন।
চট্টগ্রামে চারজন বৌদ্ধ সম্প্রদায়ের ব্যক্তিকে কুপিয়ে আহত করা হয়। যাদের মধ্যে একজন ছিলেন পুলিশ ইনস্পেক্টর। এছাড়া বেশ কিছু বৌদ্ধমঠ ধ্বংস করে দেয় মুসলিমরা। ফটিকছড়ি পুলিশ স্টেশনের নিয়ন্ত্রণাধীন বেশ কিছু বৌদ্ধ পরিবারের বাড়ি-ঘর পুড়িয়ে দেয় মুসলিমরা।রাউজান পুলিশ স্টেশনের অন্তর্গত লাম্বুরহাটের বৌদ্ধ জমিদার বাড়িটি পুড়িয়ে ছাই করে দেয় মুসলিমরা। এর ফলে প্রচুর সংখ্যক ভীতসন্ত্রস্ত বৌদ্ধ সম্প্রদায়ের মানুষ জীবন বাঁচাতে ভারতের লুসাই পাহাড়ে আশ্রয় নেয়। ফেব্রুয়ারির ১২ তারিখে চট্টগ্রাম শহরে গণহত্যা শুরু হয়।সীতাকুণ্ডে মহাশিবরাত্রি উপলক্ষে যে সকল হিন্দু তীর্থযাত্রী সমাবেত হয়েছিল তাদের উপর মুসলিম জনতা আক্রমণ করে। এটি সীতাকুন্ড গণহত্যা নামে পরিচিত।
এইসব পোগরোমের পর পশ্চিমবঙ্গের প্রাক্তন মুখ্যমন্ত্রী প্রফুল্লচন্দ্র ঘোষ চাটগাঁ যান। স্বাধীনতা সংগ্রামী সঞ্জীব প্রসাদ সেন তাঁকে সমস্ত জায়গা ঘুরিয়ে দেখানো। আরো দুই স্বাধীনতা সংগ্রামী বিনোদ বিহারী চৌধুরী ও বীরেন্দ্র পাল চৌধুরীর সাথে মিলে মৃত হিন্দু ও বৌদ্ধদের তালিকা তৈরি করেন।
নোয়াখালী
১০ই ফেব্রুয়ারী নোয়াখালী জেলার হিন্দুদের ওপর হত্যাকাণ্ড শুরু হয়। ১৩ই ফেব্রুয়ারি বিকাল বেলায় প্রকাশ্য দিবালোকে ফেনী জেলার হিন্দুদের উপর পাশবিক বর্বরতা চালানো হয়; যদিও মাত্র ২০০ ইয়ার্ডের(৬০০ ফুট) মধ্যে ফেনীর এস.ডি.ও পুলিশ স্টেশন ও আদালত অবস্থিত ছিল। ফেনীর তৎকালীন হিন্দু অধ্যুষিত এলাকাগুলো যেমন মাস্টারপাড়া, উকিলপাড়া, ডাক্তারপাড়া, সহদেবপুর, বারাহীপুর, সুলতানপুরের হিন্দুদের উপর মুসলিমরা আক্রমণ করে এবং তাদের বসতভিটে জ্বালিয়ে দেয়। গুরুদাস কর নামের হিন্দুসম্প্রদায়ের একজন প্রভাবশালী ব্যক্তিকে মুসলিমরা হত্যা করে। ফেনী শহরের হিন্দুদের উপর নির্মম তাণ্ডব চালানোর পর তা ছড়িয়ে ফেনী এবং ছাগলনাইয়া পুলিশ স্টেশন এলাকার গ্রামগুলোতে যেখানে মুলত হিন্দু নাথ সম্প্রদায়ের অধিবাসীরা বসবাস করত। হিন্দুপ্রধান বাঁশপাড়া, রামপুর, মধুপুর, শ্রীচন্দ্রপুর, বাশিকপুর, চাকবস্তা, শিবপুর, বালিগঞ্জ ইত্যাদি গ্রামগুলোকে পুড়িয়ে ছাই করে দেয়। বিভিন্নসূত্রে জানা যায় কমপক্ষে ৪৫ জন নিরীহ হিন্দুকে হত্যা করে মুসলিমরা এবং ২০৫টা বাড়ি পোড়ানোর পাশাপাশি বিপুল পরিমাণ সম্পদ লুটপাট করে তারা।
হিন্দু মেয়েদেরকে মুসলিমরা অপহরণ করে এবং অনেককে জোরপূর্বক বিয়ে করে। হরেন্দ্রনাথ করের মেয়ে মিলা করকে সুলতান মিয়াঁ নামক একজন সিভিল সাপ্লাই কন্ট্রাক্টর অপহরণ করে এবং জোর করে বিয়ে করে। অপহরণের আগে মিলা করের বাবা, ঠাকুরদাদা এবং তার ছানাকে তার সামনেই জবাই করে মুসলিম জনতা। বারিক মিয়াঁ নামের একজন সম্মানিত ম্যাজিস্ট্রেটের ছেলে রহমত আলী, রেণুবালা নামের একজন বিবাহিত মেয়েকে জোরকরে বিয়ে করে।
২৩ ফেব্রুয়ারি পর্যন্ত চলতে থাকা বিরামহীন ধ্বংসযজ্ঞে প্রায় ৪৫০০ নিরীহ হিন্দু ফেনী সরকারী কলেজ স্থাপন করা রিফুউজি ক্যাম্পে আশ্রয় গ্রহণ করে। আরও ২৫০০ হিন্দু প্রাণের ভয়ে নোয়াখালী জেলার বিভিন্ন আশ্রয়কেন্দ্রে আশ্রয় নেয়। যেসব হিন্দুরা ভারতের ত্রিপুরায় পালিয়ে বাঁচার চেষ্টা করে, রাস্তাতেই তাদের সর্বস্ব লুট করে নেয় মুসলিমরা। অনেক হিন্দু মেয়ে ও শিশু চাঁদপুর, আখাউড়া রেলস্টেশনে আশ্রয় নেয়। পুলিশ, আনসার ও তৌহিদি জনতা তাদেরকে আগরতলা কিংবা কোলকাতায় পৌঁছে দেওয়ার প্রস্তাব প্রত্যাখান করে। অমৃতবাজার পত্রিকার প্রতিবেদন থেকে জানা যায়, ভারতের ত্রিপুরা রাজ্যের বেলোনিয়াতে পালিয়ে এসে  প্রায় ৫,০০০ শরণার্থী জীবন রক্ষা করে।
সিলেট
সিলেটে অসহায় হিন্দুদের ওপর চালানো বর্বর গণহত্যা, গণধর্ষণ, লুটপাট, অগ্নিসংযোগের বীভৎসতা এক দীর্ঘস্থায়ী রূপ লাভ করে। ২০৩টে হিন্দুগ্রাম সম্পূর্ণ নিশ্চিহ্ন করে ফেলে মুসলিমরা এবং ৮০০টা হিন্দু মন্দির ধ্বংস করে ফেলে তারা। ধামাই, বারাধামি, পুবঘাট, বরইতলি গ্রামের ৫০০ টি মনিপুরী পরিবার ক্ষতিগ্রস্থ হয় মুসলিম আক্রমণের ফলে।
সিলেটে গণভোটের সময় সাম্প্রদায়িক বিদ্বেষ ছড়ানো হয় যে, হিন্দুরা যেহেতু পাকিস্তানের বিরুদ্ধে ভোট দিয়েছে তাই তারা পাকিস্তানের শত্রু। ১৯৫০শের ৬ই ফেব্রুয়ারি বাজ্ঞে ট্রাইব্যুনাল (Bagge Tribunal) রায় ঘোষণা করে। সিলেটের মুসলিমরা আশা করেছিল আসামের করিমগঞ্জও পাকিস্তানের অংশ হবে কিন্তু তা ভারতের অন্তর্ভুক্ত হয়। সিলেট বার এ্যাসোসিয়েশনের কিছু আইনজীবী এবং করিমগঞ্জের কিছু মোক্তার হুমকি দেয় সেখানে তারা ভয়াবহ পরিস্থিতি তৈরি করবে। ১০ই ফেব্রুয়ারি মুসলিমরা সিলেটের প্রাণকেন্দ্র বন্দরবাজারে সুবিশাল একটি পোস্টার টাঙায়। লাঠি এবং অস্ত্র হাতে হিন্দুরা একজন মুসলিমের গলায় দড়ি বেঁধে টেনে নিয়ে যাচ্ছে এমন একটি ছবি ওই পোস্টারে আঁকা ছিল যার শিরোনাম ছিল : হিন্দুস্থানের মুসলমানদের ওপর হিন্দুদের নির্যাতন। লামডিং (আসামের একটা শহর) এবং কোলকাতায় মুসলিমদের রক্তের নদী প্রবাহিত হচ্ছে-এমন গুজব ছড়ানো হয়। স্থানীয় মুসলিমরা খুব আগ্রহ সহকারে এই পোস্টার দেখত এবং কিছু অতি উৎসাহী এর বিরুদ্ধে প্রতিশোধ নেয়ার শপথ নেয়। ১১ই ফেব্রুয়ারি গোবিন্দ পার্কে আয়োজিত র‍্যালিতে হিন্দুর রক্তের জন্য হুঙ্কার ছাড়ে মুসলিমরা। এর মাঝেই গুজব ছড়ানো হয় কোলকাতায় এ কে ফজলুল হককে হত্যা করা হয়েছে। ফলে সিলেটের অবস্থা খুব দ্রুত অবনতির দিকে যেতে থাকে। ১৩ই ফেব্রুয়ারি ঢাকায় পশ্চিমবঙ্গ ও পূর্ব বাংলার মুখ্য সচিবদের নেয়া যৌথ সিদ্ধান্ত অনুসারে, সিলেটে ১৪৪ ধারা জারি করা হয়। এর মাঝেই পৃথ্বীশ দাস নামে একজন হিন্দু যুবককে জিন্দাবাজারে ছুরি দিয়ে কোপানো হয়। ১৪ ফেব্রুয়ারি গুজব ছড়ানো হয় আসামের করিমগঞ্জে মুসলিমদেরকে হত্যা করা হচ্ছে। আইনজীবীদের একটি সমাবেশে সিলেটের ডেপুটি কমিশনার তার  বক্তব্যে ইচ্ছে করে উল্লেখ করেন, করিমগঞ্জে ৫,০০০ মুসলিমকে হত্যা করা হয়েছে এবং সেখানকার বিশাল সংখ্যক  মুসলিম জনগোষ্ঠী সিলেটে আশ্রয়ের জন্য এসেছে। সেদিনই সন্ধ্যায় মতি দাস নামক একজন হিন্দুকে জালালপুরের কাছে হত্যা করা হয়। তিনজন মনিপুরীকে কোপানো হয়, যাদের মধ্যে দু’জন মৃত্যুর কোলে ঢলে পড়ে।
১৪ই ফেব্রুয়ারির বিকেলে লামাবাজার নামের এক বিপণীকেন্দ্র মুসলিমরা লুট করে। ১৫ই ফেব্রুয়ারি সকাল থেকেই গ্রামাঞ্চলে লুটপাট এবং হত্যা শুরু হয়। সকাল নটায় মূর্তি নামক গ্রামে আক্রান্ত হয়। হাজার হাজার মুসলিম হিন্দুবিদ্বেষী স্লোগান সহকারে সেনাপতি পরিবারের উপর ঝাপিয়ে পড়ে। পরিবারের সদস্যদেরকে পিটিয়ে বাড়ি ঘর লুট করে মুসলিমরা। উপাসনালয়ের পবিত্র ছবি ও মূর্তি ভেঙ্গে ফেলা হয় এবং পরিবারের সকল সদস্যদেরকে জোরপূর্বক ইসলাম ধর্মান্তরিত করে। এরপর মুসলিমরা আজমতপুর, দাসপাড়া, নাসিয়াঞ্জি এবং মহেশপুর গ্রামে ঝাপিয়ে পড়ে। পরেরদিন মুসলিমরা পুনারায় মূর্তি গ্রামে যায় এবং সেনাপতি পরিবারের কাছ থেকে জোরপূর্বক একটি লিখিত বিবৃতি আদায় করে যেখানে লেখা ছিল সেনাপতি পরিবারের সদস্যরা স্বেচ্ছায় ধর্মান্তরিত হয়েছে। রাত ৮টায় সিলেট থেকে মাত্র ছয় মাইল দূরে নওগ্রামের গুরুচরণ ধরের পরিবারের উপর আক্রমণ করা হয়। পরের দিন সকাল ৭টায় ভারী অস্ত্রশস্ত্রে সজ্জিত মুসলিমরা গ্রামটি ঘিরে ফেলে। কমকরে ১,৫০০ হিন্দু প্রাণভয়ে বাড়িঘর ছেড়ে পাশের জঙ্গলে লুকিয়ে পড়ে। মুসলিমরা সম্পূর্ণ গ্রাম ধরে লুটপাট ও অগ্নি সংযোগ করে এবং সকল পারিবারিক মন্দির, উপাসনালয় ও পবিত্র তুলসীমঞ্চ গুলো ধ্বংস করে ফেলে। পাশের গ্রাম মন্মথপুরের মহেন্দ্র চন্দ্র দে, কামাকান্ত ধর, অশ্বিনী কুমার দে’র বাড়িসহ সকল হিন্দুবাড়ি লুট করে। তারা অশ্বিনী কুমার দে’র এক মেয়েকে অপহরণ করে নিয়ে যায়। পরের দিন ধর্ষিত, বিকৃত, জ্ঞানশূন্য অবস্থায় হতভাগ্য মেয়েটির দেহ বাড়িতে ফেরত পাঠানো হয়। ১৫ই ফেব্রুয়ারির রাতে মুসলিমরা ঢাকা দক্ষিণের ভরত দত্তের দুজন অবিবাহিত মেয়েকে ধর্ষণ করে। ১৮ই ফেব্রুয়ারি সকাল বেলায় চরম বিপর্যস্ত অবস্থায় তাদেরকে ফেরত দেয়া হয়। তাদের পরিবার পুলিশের কাছে অভিযোগ জানাতে গেলে, পুলিশ তাদেরকে আদালতের বাইরে মিমাংসার জন্য ১,০০০ রূপী দিতে বলে। সিলেট সদর পুলিশ স্টেশনের নিয়ন্ত্রণাধীন প্রায় সব গ্রামেই অসংখ্য মেয়েকে এভাবে ধর্ষণ করে মুসলিমরা।
১৫ই ফেব্রুয়ারি গঙ্গাজল গ্রামের দীনেন্দ্র চন্দ্র দেব পুরকায়স্থের বাড়ি লুট হয় এবং মুসলিম দুষ্কৃতকারীরে তা দখল করে নেয়। সকাল ৯ টায় বাহুবল(পূর্বে করিমগঞ্জের একটি সাব-ডিভিশন ছিল)পুলিশ স্টেশনের নিয়ন্ত্রণাধীন সিলানি গ্রামে আক্রমণ চালানো হয়। সেখানে হিন্দু বিদ্বেষী স্লোগান দেয়া হয় এবং হিন্দু সম্প্রদায়ের বাড়ি ঘর আগুন দিয়ে পুড়িয়ে দেয়া হয়। অনেক হিন্দু প্রাণ বাঁচাতে পাশের জঙ্গলে আশ্রয় নেয় এবং যারা পালাতে পারেনি তাদেরকে ধর্মান্তরিত করা হয়। আর যারা ধর্মান্তরিত হতে অস্বীকার করে তাদেরকে নির্মম ভাবে হত্যা করা হয়। ঢাকাদক্ষিণ এবং কাচুয়ারি থেকে অনেক প্রখ্যাত বাউন পরিবারের মেয়েদের জোরপূর্বক অপহরণ করে মুসলিমরা। হবিগঞ্জ সাব-ডিভিশনের চুনারঘাট পুলিশ স্টেশনের নিয়ন্ত্রণাধীন এলাকার কেতন দাস, অশ্বিনী নাথ, বীরেন্দ্র নাথ সহ নাম না জানা আরও অনেক হিন্দু পরিবারের সকল সদস্যদেরকে ঘৃণ্য উপায়ে ধর্মান্তর করে মুসলিমরা। ফেঞ্জুগঞ্জের একটি স্টিমার কোম্পানি লুট করে আগুন দিয়ে পুড়িয়ে ফেলা হয়। ইলাসপুরে পুলিন দে নামক একজন হিন্দুকে হত্যা করা হয়। ফেঞ্জুগঞ্জ পুলিশ স্টেশনের অন্তর্গত মাজিগাঁও এলাকার অম্বিকা কবিরাজ ও মাখন সেনের নিবাস লুট করে পুড়িয়ে দেয় মুসলিমরা। বালাগঞ্জ পুলিশ স্টেশনের অন্তর্গত রুকানপুর গ্রামের দিগেন্দ্র সেন, গোপেশ সেন এবং শিব চরণ দাসের বসত বাড়ি লুট করা হয় এবং তাদের পরিবারের সদস্যরা নির্মম প্রহারের শিকার হয়। মাধুরাই এবং কাঁঠালখই এলাকার হিন্দুদেরকেও প্রহার করা হয় এবং তারা জোরপূর্বক ধর্মান্তরকরণের শিকার হয়। গোলাপগঞ্জ পুলিশস্টেশনের ফুলসাইন গ্রামের বৈকুণ্ঠ রায় এবং রাসবিহারী রায়ের বাড়িও লুট হয়। বিশ্বনাথ পুলিশ স্টেশনের দণ্ডপাণিপুরের হিন্দুরাও ভয়ঙ্কর লুটপাটের শিকার হয়। হিন্দুদের কাছে পবিত্র গরু জবাই করে তাদেরকে সেটির মাংস খাওয়ানো হয় জোর করে আর সবাইকে ইসলাম ধর্মান্তরিত হতে বাধ্য করা হয়। টুকেরকান্দি গ্রামের ঘোষ বাড়ি লুট করে মুসলিমরা। যোগেন্দ্র ঘোষকে নিষ্ঠুর ভাবে খুন করা হয় এবং অনেক হিন্দুকে কুপিয়ে আহত করা হয়। সিজেরকাছ নামক এলাকার পাল, চৌধুরী সহ সকল হিন্দু ব্রাহ্মণ বাড়ি লুটপাট করা হয় এবং সবাইকে ধর্মান্তরিত করা হয়। বিমল স্মৃতিতীর্থ নামে একজন সজ্জন হিন্দু পণ্ডিত ইসলাম গ্রহণ করতে অস্বীকার করেন। তার পবিত্র পৈতে ছিঁড়ে ফেলে, তাকে পা দিয়ে মাড়িয়ে উপর্যুপরি কোপানো হয়। ব্রাহ্মণদের মাথার টিকি টেনে ছিঁড়ে ফেলা হয় এবং উপাসনার মন্দির ও মূর্তি গুলো ধ্বংস করে ফেলা হয়।
১৬ই ফেব্রুয়ারি মুসলিমদের ৩০০জনের একটা দল আখরা নামের গ্রামে আক্রমণ করে। গ্রামের মন্দিরের পুরোহিত পালিয়ে গেলে তারা সকল ছবি ও মূর্তি ধ্বংস করে। এরপর তারা হরিপদ চৌধুরী ও বিমল ভট্টাচার্যের বসত বাড়ি সহ পুরো গ্রামের সব হিন্দু বাড়ি ঘর লুট করে। ১৭ই ফেব্রুয়ারি মুসলিম গুণ্ডারা বাড়ি বাড়ি গিয়ে হিন্দুদেরকে আক্রমণ করে। তারা ব্রাহ্মণদের পৈতে টেনে ছিঁড়ে ফেলে, পা দিয়ে মাড়িয়ে, জোর করে ইসলামে ধর্মান্তরিত করে। সুনাইতা এবং কুর্মা গ্রামের হিন্দু মেয়েদের ওপরও চালানো হয় বীভৎস নির্যাতন। তাদের সিঁথির সিঁদুর পা দিয়ে মাড়িয়ে মুছে দেয়া হয় এবং হাতের শাঁখাপলা ভেঙ্গে ফেলা হয়। রাজগঞ্জ আখরা গ্রামের নীর ভট্ট এবং রাম চন্দ্র ভট্টের বাড়ি লুট করে মুসলিমরা। ১৭ই ফেব্রুয়ারি ৫০০-৬০০ মুসলিমের একটা দল ছাতক পুলিশ স্টেশনের অন্তর্গত লোকেশ্বর গ্রামে আক্রমণ করে। সেখানে হিন্দুদের বিশেষ করে ব্রাহ্মণদের বাড়িঘর লুট করে তারা এবং দু’জনকে নির্মম ভাবে পিটিয়ে আহত করে। এখানেও তারা ব্রাহ্মণদের পবিত্র পৈতা ছিঁড়ে ফেলে এবং মাথায় রাখা চুলের শিখা বা টিকি কেটে দেয়। তাদেরকেও জোর করে ধর্মান্তরিত করা হয়। মারকুল নামের একটা গ্রাম পুরোপুরি লুট করা হয় এবং গ্রামের সকল অধিবাসীদেরকে মুসলমান বানিয়ে দেয়া হয়। ১৯শে ফেব্রুয়ারি জকিগঞ্জ পুলিশ স্টেশনের আওতাধীন সদরপুর গ্রামে আক্রমণ করে মুসলিমরা। শুকলাল নামের এক চাঁড়ালের বাড়ি লুট করে তারা। তার ভাই পুলিশ স্টেশনে অভিযোগ করতে গেলে পুলিশ তাকে বেয়নেট দিয়ে কুপিয়ে জখম করে এবং পা দিয়ে লাথি মেরে পুলিশ স্টেশন থেকে তাড়িয়ে দেয়। রাতের আঁধারে গ্রামের হিন্দুরা নিরাপদ আশ্রয়ের জন্য সাঁতার কেটে নদী পার হয়। পারগ্রামের চাঁড়াল বাড়িগুলো সব মুসলিমরা লুট করে এবং দখল করে নেয়।
রাজশাহী
২৮শে ফেব্রুয়ারির কোলকাতাগামী আসাম মেইল ট্রেনে জঘন্যভাবে আক্রমণ করে মুসলিমরা। ওই ২৮ তারিখেই আবারও রাজশাহী জেলার হিন্দুদের উপর নির্দয় আক্রমণ শুরু করে তারা। তানোর, নাচোল, গোমস্তাপুর পুলিশ স্টেশনের নিয়ন্ত্রণাধীন গ্রাম্যএলাকা গুলোতে বৃহৎ পরিসরে বীভৎস হত্যা, ধর্ষণ, লুটপাট, অগ্নিসংযোগ শুরু করা হয়। হিন্দুদের ঘরবাড়ি জোর করে দখল করে নেয় মুসলিমরা। হিন্দু মহিলাদেরকে গণধর্ষণ করে তারা। নির্যাতনের বীভৎসতা সহ্য করতে না পেরে অনেক হিন্দু নরনারী ভারতের মালদহ জেলায় পালিয়ে যায়। হিন্দু শরণার্থীরা যখন ভারতে পালিয়ে যেতে শুরু করে তখন তাদের যাত্রাপথে সকল প্রকার নির্যাতন করতে শুরু করে ওত পেতে থাকা সশস্ত্র বাহিনী। এমন কোন প্রকার নির্যাতন অবশিষ্ট ছিল না যা হিন্দু শরণার্থী যাত্রীদের উপর করা হয়নি। এই বিপদগ্রস্ত হিন্দু জনগোষ্ঠীর জন্য আরও নিদারুন পীড়ার কারণ হয়ে দাঁড়ায় পাকিস্তান আনসার বাহিনী। তারা বিভিন্ন অজুহাতে হিন্দু মহিলাদের ধরে নিয়ে নির্যাতন করত। ১৭ মার্চ তারিখে ভারতের নিকটবর্তী বালুরঘাট অতিক্রম করার সময়ে সাঁওতাল শরণার্থীদের উপর পাকিস্তান পুলিশ ও আনসার বাহিনী নির্বিচারে গুলি বর্ষণ করে। ১৭ জন সাঁওতালকে নির্মম ভাবে গুলি করে হত্যা করা হয় এবং আরও ১৪ জন মারত্মকভাবে জখম হয়। ভারতের বালুরঘাট সীমান্তের নিকটে হরিহরপুর গ্রামের ৪০ টি হিন্দু পরিবারকে পাকিস্তানি সশস্ত্র বাহিনী উচ্ছেদ করে এবং তাদের আবাসস্থল থেকে তাড়িয়ে দেয়। তারা ওই পরিবারগুলোর বাড়িঘরের ঢেউটিন খুলে নিয়ে যায়। এছাড়া ঘরে মজুদ থাকা ধান-চাল,শস্যদানা,পাট এবং ঘরের অন্যান্য ব্যবহার্য দ্রব্যাদি লুট করে নিয়ে যায়। জাহানপুর গ্রামের হিন্দু শরণার্থীদের নিকটে থাকা সোনার গহনা লুট করে মুসলিমরা। ফার্সিপাড়াতে পশ্চিম দিনাজপুর এবং রাজশাহী জেলার জেলা ম্যাজিস্ট্রেট ও পুলিশ সুপারিনটেনডেণ্টস গণ বৈঠক করেন। বৈঠকে তারা সিদ্ধান্ত নেন, পাকিস্তান অথরিটি বাঙ্গালী হিন্দু, সাঁওতাল এবং উপজাতিদের দমনে দৃঢ় প্রতিজ্ঞ থাকবে।এজন্য বিপুল সংখ্যক বালোচ সৈন্য বালুরঘাট সীমান্তের কাছে নিয়োগ করা হয়।
ময়মনসিংহ
তৎকালীন বৃহত্তর ময়মনসিংহ জেলার জামালপুর ও কিশোরগঞ্জ সাব-ডিসট্রিক্টে ১১ ফেব্রিয়ারি থেকে গণহত্যা শুরু হয় এবং সমানতালে চলতে থাকে ১৫ ফেব্রিয়ারি পর্যন্ত। শেরপুরের আশেপাশের বিভিন্ন হিন্দু অধ্যুষিত গ্রাম যেমন লক্ষনপুর,মুচেরের চর,চর শেরপুর ঝাঁকাটা,ভতসনা,সাপমারি প্রভৃতি গ্রামের হিন্দুদের উপর নির্বিচারে হামলা শুরু হয়।হিন্দুদের বাড়িঘর লুটপাট করে আগুন জ্বালিয়ে দেয়া হয়। আটকাপাড়া,ফিরোজপুর, বাড্ডা সহ অন্যান্য গ্রামের হিন্দুদেরও একই পরিণতি বরণ করতে হয়। জুমপুর নামক গ্রামের তারক সাহার পরিবারের তিনজন সদস্যকে নির্মমভাবে হত্যার পর তাদের বাড়িঘর আগুন দিয়ে ছাই করে ফেলা হয়। ১২ ফেব্রুয়রি তারিখে,কুমিল্লা-ময়মনসিংহ রুটের আখাউড়া ও ভৈরববাজারের মধ্যকার যাত্রাপথের সকল হিন্দু যাত্রীদের খুঁজে খুঁজে পাশবিক উপায়ে হত্যা করে মুসলিমরা। লন্ডন ইকোনোমিস্ট এবং ম্যানচেস্টার গার্ডিয়ান পত্রিকার একজন সাংবাদিক তায়া জিঙ্কিন রিপোর্ট করেন,আশুগঞ্জ থেকে ময়মনসিংহগামী একটি ট্রেন মেঘনা নদীর উপর নির্মিত ভৈরব সেতুতে থামাতে বাধ্য করে উন্মত্ত মুসলিম জনতা।সশস্ত্র মুসলিম জনতা সেতুর উভয় পাশ দিয়ে আক্রমণ করে।যে সকল হতভাগ্য হিন্দু যাত্রী নদীতে ঝাঁপিয়ে পড়ে এবং সাতার কেটে তীরে উঠে নিজের জীবন বাঁচাতে চেষ্টা করেছিল তাদেরকে ইটপাটকেল দিয়ে আঘাত করে মেরে ফেলা হয় এবং অনেক যাত্রীকে নদীতে চুবিয়ে হত্যা করা হয়।পিয়েরে ডিলানি নামক একজন প্রত্যক্ষদর্শী বরাতে জানা যায়,সেদিন কমপক্ষে ২,০০০ হিন্দুকে নির্মম ভাবে হত্যা করে মুসলিমরা। একই দিনে ভৈরববাজার ও কিশোরগঞ্জের মধ্যবর্তী সরাচর নামক রেলস্টেশনে হিন্দু যাত্রীদেরকে ধরে ধরে হত্যা করা হয়।
যশোর
১০ই মার্চ থেকেই সরকারী আনসার বাহিনীর সদস্যদের নেতৃত্বে মুসলিমরা হিন্দুদেরকে ভীতসন্ত্রস্ত করে তুলতে শুরু করে। ঝিনাইদহ সাব-ডিভিশনে হিন্দুদেরকে তাদের বাড়ি ঘর থেকে উচ্ছেদ করা হয় এবং সে সব বাড়িঘর মুসলিমরা দখল করে নেয়। তেঘারি নামক একটি গ্রামের সকল হিন্দু প্রাণ বাঁচাতে কোলকাতায় পাড়ি জমায়। কিন্তু যাত্রাপথেও তারা নিস্তার পায়নি। তাদের সঙ্গে থাকা সকল দ্রব্যসামগ্রী আনসার বাহিনী এবং মুসলিমরা লুট করে নেয়। ১৯শে মার্চ মহেশপুর পুলিশ স্টেশনের অন্তর্গত জিঞ্জিরা গ্রাম থেকে ৪০০ আর্ত হিন্দু শরণার্থী ভারতের পশ্চিমবঙ্গের নদীয়া জেলার হাঁসখালী পুলিশ স্টেশনের নিয়ন্ত্রণাধীন হাজারখাল গ্রামে এসে পৌঁছায়। কিন্তু যখন তারা ইছামতি নদী পার হচ্ছিল তখন তিনজন পাকিস্তানি সীমান্তরক্ষী তাদের উপর গুলি বর্ষণ করে এবং কমপক্ষে একজন ব্যক্তি তখন নিহত হন।
গণমাধ্যমের কণ্ঠরোধ
ফেব্রুয়ারি মাসে নোয়াখালীর ফেনী সাব-ডিভিশনের ভারতীয় সংবাদ মাধ্যম প্রতিনিধির উপর কয়েকবার হামলা করা হয়।প্রেস ট্রাস্ট অব ইণ্ডিয়া বা পিটিআই(PTI) এর প্রতিনিধি যদুগোলাপ দত্তের ছোট ভাই ডাঃধীরেন্দ্র কুমার দত্তকে ছুরি দিয়ে কুপিয়ে নির্মম ভাবে হত্যা করা হয়। ১৯৫০ সালের ২ মার্চে ভারতের প্রধানমন্ত্রী জওহরলাল নেহ্‌রু পার্লামেন্ট অধিবেশনের সময় স্বীকার করে নেন যে,পিটিআই সহ সকল ভারতীয় গণমাধ্যমের প্রতিনিধিদের পূর্ব-পাকিস্তান হতে সংবাদ প্রেরণে বাধা প্রদান করা হচ্ছে।
বাঙ্গালী হিন্দুদের পূর্ববঙ্গ ত্যাগ
পূর্ব-বাংলা থেকে পালিয়ে আসা হিন্দুরা পশ্চিম-বাংলা, আসাম এবং ত্রিপুরা সহ ভারতের বিভিন্ন জায়গায় আশ্রয় নিতে বাধ্য হয়। কালশিরা গণহত্যার পর পূর্ববাংলার অসংখ্য হিন্দু শরণার্থী হয়ে পশ্চিম-বাংলায় পাড়ি জমায়। হাজার হাজার হিন্দু শরণার্থী রেলওয়ে স্টেশন, স্টিমার ঘাট এবং ঢাকা বিমানবন্দরে ভিড় করে। ডাঃ বিধান চন্দ্র রায় শরণার্থীদের ভারতে আনার গুরুদায়িত্ব নিজের কাঁধে তুলে নেন। ভিড় করা উদ্বাস্তুদের ঢাকা বিমানবন্দর থেকে আনার জন্য তিনি ১৬টি নিয়মিত বিমানের ব্যবস্থা করেন। বরিশাল ও ফরিদপুর থেকে শরণার্থীদের আনার জন্য তিনি আরো ১৫টি বড় যাত্রীবাহী স্টিমারের ব্যবস্থা করেন। আনুমানিক ৭৫,০০০ হিন্দু শরণার্থীকে ১৯৫০ সালের মার্চে পূর্ব-বাংলা থেকে পশ্চিম-বাংলার বিভিন্ন শরণার্থী শিবিরে আশ্রয় দেয়া হয়। ১৯৫০এর মার্চ মাসে কমপক্ষে ২,০০,০০০ শরণার্থী ত্রিপুরায় এসে পৌঁছায়। আনুমানিক ১,১০,০০০ শরণার্থীকে ২ এপ্রিল,১৯৫০ পর্যন্ত সিলেট থেকে আসামের করিমগঞ্জ জেলায় নিয়ে আসা হয় । ১৯৫০ সালের এপ্রিল মাসে চারটি স্টিমারে করে ২,৫০০ হিন্দু শরণার্থী বরিশাল থেকে হাওড়ার সালিমারে এসে পৌঁছায়। তখনও উদ্বাস্তু হয়ে প্রায়  ২০,০০০ শরণার্থী বরিশালে অপেক্ষার দিন গুনছিল। ১২ এপ্রিল, ১৯৫০ পর্যন্ত প্রায় ১,২০,০০০ শরণার্থী পশ্চিমবঙ্গের পশ্চিম-দিনাজপুর জেলায় এসে আশ্রয় নেয়। অর্থাৎ ১৯৫০ সালের জানুয়ারি থেকে শুরু হওয়া গণহত্যার পর ৫,০০,০০০ এর বেশি শরণার্থী পশ্চিম-বাংলায় এসে জীবন বাঁচাতে সক্ষম হয়। মোটের উপর শরণার্থীর সংখ্যা দশ লক্ষের অধিক। ১৯৫০ সালের  ৪ এপ্রিলে বিধান চন্দ্র রায় আনুষ্ঠানিক ভাবে ঘোষণা দেন যে ,তখন পর্যন্ত প্রায় ২০ লক্ষ শরণার্থী ইতমধ্যে ভারতে এসে আশ্রয় নিয়েছে। রবীন্দ্রনাথ ত্রিবেদীর মতে ৩৫ লক্ষ হিন্দু শরণার্থী ১৯৫০ সালে ভারতে পালিয়ে আসে। গবেষক এ রায় এর মতে, ৫,০০,০০০(পাঁচ লক্ষ) হিন্দুকে ঐ গণহত্যায় হত্যা করা হয় এবং৪৫ লক্ষ হিন্দু প্রাণ বাঁচাতে ভারতে পালিয়ে আসে। ঠিক একই সময়ে আরও প্রায় ১০ লক্ষ পাকিস্তানি হিন্দু তৎকালীন পশ্চিম পাকিস্তানের সিন্ধু থেকে শরণার্থী হয়ে ভারতে পালিয়ে আসে।
ভারত সরকারের প্রতিবাদ
ভারতের পশ্চিমবঙ্গ রাজ্য সরকার এই ঘৃণ্য গনহত্যার বিরুদ্ধে শক্ত প্রতিবাদ করে পাকিস্তান সরকারের কাছে। ভারতের প্রধানমন্ত্রী জহরলাল নেহেরু কোলকাতার বেশ কয়েকটি শরণার্থী শিবির পরিদর্শন করেন ৬ মার্চ এবং ১৬ মার্চ তারিখে। তিনি পাকিস্তানের তৎকালীন প্রধানমন্ত্রী লিয়াকত আলি খানের নিকট এই অমানবিক নৃশংসতা বন্ধের আহবান জানান।
ফলাফল
এই নৃশংস এবং ব্যাপক মাত্রার গনহত্যার ফলাফল হিসেবে পূর্ববাংলা বা তৎকালীন পূর্ব পাকিস্তান থেকে বিশাল সংখ্যক নিপীড়িত এবং আর্ত বাঙ্গালী হিন্দু শরণার্থী নিজের আবাসভূমি ছেড়ে ভারতের বিভিন্ন অংশে বিশেষ করে পশ্চিমবঙ্গ,আসাম এবং ত্রিপুরাতে আশ্রয় নেয়।
রাজশাহী-১২
রাজশাহী-১২ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।
ইতিহাস
রাজশাহী-১২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
যমুনা বরুয়া
যমুনা বরুয়া ( যমুনা বৰুৱা) (১০ অক্টোবর ১৯১৯ - ২৪ নভেম্বর ২০০৫) একজন শীর্ষস্থানীয় ভারতীয় অভিনেত্রী।
প্রারম্ভিক জীবন
যমুনা ভারতের আগ্রার নিকটবর্তী একটি গ্রামের বাসিন্দা পুরান গুপ্তের ছয় কন্যার মধ্যে চতুর্থ ছিল। প্রতিটি বোনের নাম করণ করা হয় গঙ্গা, যমুনা, ভাগীরথী ইত্যাদি ভারতীয় নদীর নামে।ভাগ্য অনুযায়ী যমুনা ভারতের একটি শীর্ষস্থানীয় চলচ্চিত্র উৎপাদনকারী শহর কলকাতায় বসবাস করতে আসেন। মূলত অসমের গোয়ালপাড়া জেলার গৌরীপুরের (অবিভক্ত), যমুনার কিংবদন্তি অভিনেতা পরিচালক প্রমথেশ বরুয়া বা পি.সি বরুয়ার সাথে বিয়ে হয়েছিল, যিনি ১৯৫০ সালে মারা গিয়েছিলেন। দেবদাস ১৯৩৬ সালে তার অভিনয় জীবন শুরু করেছিলেন এবং চলচ্চিত্রের প্রধান চরিত্রে ছিলেন পার্বতী বা পারো । তিনি অসমীয়া, বাংলা ও হিন্দিতে বেশ কিছু স্মরণীয় চলচ্চিত্র নির্মাণ করেন আমিরি, মুক্তি, অধিকার এবং শেষ উত্তর। বরুয়ার মৃত্যুর পর তিনি অভিনয় করা বন্ধ করে দেন।
চলচ্চিত্র ক্যারিয়ার
যমুনা ১৯৩০-এর দশকে তার চলচ্চিত্রে আত্মপ্রকাশ করেন এবং মহব্বত কি কাসাউতি (১৯৩৪), পি.সি বরুয়া পরিচালিত রূপলেখা (বাংলা) এর হিন্দি সংস্করণ একটি ছোট চরিত্রে অভিনয় করেন। একটি প্রেম শুরু হয় যদিও ভারতের আদিবাসী রাজ্য অসমের রাজ্যের গৌরীপুরের বাসিন্দা বরুয়া ইতোমধ্যে দুইবার বিয়ে করেন। অভিনেত্রী হিসেবে, যিনি বরুয়ার পরবর্তী উদ্যোগে পার্বতী চরিত্রে অভিনয় করার কথা ছিল দেবদাসে (১৯৩৫) শুটিংয়ের প্রথম দিনেই স্টুডিওতে উপস্থিত থাকতে অক্ষম হওয়ার সংবাদ প্রদান করেন, যমুনাকে বরুয়ার বাসভবন থেকে ডাকা হয় (তিনি ততক্ষণে তার সাথে ছিলেন) এবং তাকে সরাসরি কাজে নামতে বলা হয়। এইভাবে তিনি ভারতীয় টকিজের প্রথম পার্বতী হন- মিস লাইট অত্যন্ত জনপ্রিয় শরৎচন্দ্র উপন্যাসের নীরব সংস্করণে ভূমিকা পালন করেছিলেন। ঐশ্বর্যা রাই এখন পর্যন্ত সর্বশেষ করছে এবং দেবদাস বেশ কয়েকবার তৈরি এবং পুনরায় তৈরি করা হয়েছে। যমুনা হিন্দি সংস্করণেও একই ভূমিকা পালন করেন এবং তার নিজের অধিকারে একজন অভিনেত্রী হিসেবে এই প্রথম যথাযথ এক্সপোজারগ্রহণ করা হয়। তিনি বরুয়ার গ্রাহাদাহ (১৯৩৬), মায়া (১৯৩৬), অধিকারী (১৯৩৯), উত্তরায়ন (১৯৪১), শেষ উত্তর (১৯৪২), চন্দ্র কালাঙ্কা (১৯৪৪) এবং প্রতিটি চলচ্চিত্রের সংশ্লিষ্ট হিন্দি সংস্করণের মতো চলচ্চিত্রে অভিনয় অব্যাহত রাখেন। বরুয়া ১৯৪০ সালে মর্যাদাপূর্ণ নিউ থিয়েটার্স ছেড়ে চলে গিয়েছিলেন এবং পরিচালনার পাশাপাশি তাঁর চলচ্চিত্র প্রযোজনা করেন। এরপরে তিনি আমিরি, পেহচান এবং ইরান কি এক রাতের মত বরুয়া পরিচালিত বেশ কয়েকটি হিন্দি চলচ্চিত্রে অভিনয় করেন। এই চলচ্চিত্রগুলি অবশ্য বরুয়া বা যমুনার প্রতিপত্তিতে কোনও যোগই করতে পারেনি। যমুনা তিনটি বাংলা চলচ্চিত্র দেবর (১৯৪৩) ও নীলাঙ্গুরিয়া (১৯৪৩) ছবিতে বরুয়ার পরিচালনায় অভিনয় করেন যেখানে তিনি বরুয়ার প্রভাব ছাড়াই নিজেকে প্রমাণ করেন। তার শেষ চলচ্চিত্র মালাঞ্চ (১৯৫৩) এছাড়াও বরুয়ার পরিচালনার বাইরে ছিল। তিনি তার হিন্দি সংস্করণ ফুলওয়ারি (১৯৫৩) চলচ্চিত্রে অভিনয় করেন। ১৯৫১ সালে মাত্র ৪৮ বছর বয়সে বরুয়ার মৃত্যু যমুনার জীবনকে পুরোপুরি বদলে দেয়। তাঁর তিন সন্তান ছিল বরুয়া, দেব কুমার, রজত ও প্রসূন। তারা সবাই সে সময় নাবালক ছিল এবং গৌরীপুর এস্টেট তাদের কোন দায়িত্ব নিতে অস্বীকার করে। তাকে এবং তার সন্তানদের বকেয়া এবং স্বীকৃতি পেতে তাকে ক্ষমতাবান এবং প্রভাবশালী রাজপরিবারের সাথে একটি আইনি লড়াই করতে হয়। সময় বিষয়টি নিষ্পত্তি করে এবং তাকে তার বিশাল সংলগ্ন জমি এবং একটি ভাতা সহ বাড়ির মালিকানা অনুমোদন করা হয়। যমুনা তার বাকি জীবন বরুয়ার পর গৃহিণী হিসেবে অতিবাহিত করেন, তার নাবালক সন্তানদের লালন-পালন করতে ব্যস্ত হোন। তিনি অবশ্যই অসমাপ্ত চলচ্চিত্র মালাঞ্চ সম্পন্ন করতে হয় কিন্তু শীঘ্রই ফিল্ম ইন্ডাস্ট্রিকে বিদায় জানাতে হয়। পরবর্তী জীবনে তিনি স্বামী পি.সি বরুয়ার শতবার্ষিকী উদ্‌যাপন উপলক্ষে বেশ কয়েকটি অনুষ্ঠানে যোগ দেন এবং ভারত সরকার ও অসম সরকারের পক্ষ থেকে ভারতীয় টকিজের প্রথম পার্বতী হিসেবে সংবর্ধনা লাভ করেন।
পরবর্তী জীবন
তার শেষ দিনগুলো খুব একটা আরামদায়ক ছিল না এবং মৃত্যুর আগে ছয় মাসের বেশি সময় ধরে তিনি শয্যাশায়ী ছিলেন। তিনি তার তিন পুত্র এবং তাদের পরিবার এবং অনেক আত্মীয় দ্বারা বেঁচে আছে। তার পরিবারের সদস্যদের মতে, তিনি কিছুদিন ধরে অসুস্থ ছিলেন, এবং মৃত্যুর কারণ ছিল বার্ধক্য জনিত অসুস্থতা। দক্ষিণ কলকাতায় তাঁর নিজের বাসভবনে তিনি মারা যান।
ফিল্মোগ্রাফি
থাম্ব| [[দেবদাস (১৯৩৫-এর চলচ্চিত্র)|দেবদাস ছবিতে প্রমথেশ বরুয়া ও যমুনা বরুয়া (১৯৩৫)]]
স্টুডিও ব্যবস্থা
centre|থাম্ব|হলিহডের স্বর্ণযুগ স্টুডিও ব্যবস্থা (যা হলিউডের স্বর্ণযুগ এর সময়ে ব্যবহৃত হত) হলিউড এর অল্প সংখ্যক প্রধান স্টুডিওর দ্বারা চলচ্চিত্র নির্মাণ ও বিতরণের একটি ভূতপূর্ব বহুল জনপ্রিয় পদ্ধতি। যদিও এই শব্দদ্বয় আজও বড় স্টুডিওগুলোর ব্যবস্থাপনা এবং কৃতকাজ সম্পর্কিত একটি ইঙ্গিত হিসাবে ব্যবহৃত হয়, ঐতিহাসিকভাবে এই কথাটি দ্বারা মূলত ১৯২০-১৯৬০ সালের মাঝে স্টুডিওগুলোর (ক) নিজস্ব চলচ্চিত্র নির্মাণ এর স্থান ব্যবহারপূর্বক সৃজনশীল মননদের সাথে দীর্ঘমেয়াদি চুক্তি করে চলচ্চিত্র তৈরি এবং (খ)উলম্ব সংযুক্তিকরণ এর মাধ্যমে চলচ্চিত্র প্রদর্শনী-র উপর প্রভাব বিস্তার করা যেমন-ব্লক বুকিং এর‍ মতো কৌশলগত বুকিংয়ের মাধ্যমে ছায়াছবিগুলোর অতিরিক্ত বিক্রি নিশ্চিতকরা ও পরিবেশন এর মালিকানা বা কার্যকর নিয়ন্ত্রণকে বোঝায়।
১৯৪৮ সালের মার্কিন সুপ্রিম কোর্টে যুক্তরাষ্ট্র বনাম প্যারামাউন্ট পিকচারস নামক মোকদ্দমায় প্রতিযোগিতা আইন এর অধীনে একটি রায় 'স্টুডিও ব্যবস্থাকে' প্রশ্নের সম্মুখীন করে, যা চলচ্চিত্র তৈরিকে এর বিতরণ ও প্রদর্শনী থেকে আলাদা করার চেষ্টা করে এবং স্টুডিও ব্যবস্থার সমাপ্তি ত্বরান্বিত করে এই জাতীয় অনুশীলনগুলো শেষ করে। ১৯৫৪ সালে, যখন দর্শকরা টেলিভিশনের প্রতি বেশি আগ্রহী হয়ে উঠছিল এবং একটি বড় প্রযোজনা স্টুডিও এবং থিয়েটার চেইনের মধ্যে বিদ্যমান সম্পর্কগুলো ভাঙা হলো তখনই স্টুডিও ব্যবস্থার ঐতিহাসিক যুগ শেষ হয়ে গিয়েছিল।
শব্দযুক্ত চলচ্চিত্র এর সূচনা থেকে শুরু করে স্টুডিও পদ্ধতির ধ্বংসের সূচনা পর্যন্ত ১৯২৭-১৯৪৮ সালের সময়টিকে কিছু চলচ্চিত্র ইতিহাসবিদ হলিউডের স্বর্ণযুগ বলে উল্লেখ করেছেন। স্বর্ণযুগ সম্পূর্ণরূপে একটি প্রযুক্তিগত ধারণা এবং ক্লাসিকাল হলিউড চলচ্চিত্র হিসাবে পরিচিত চলচ্চিত্র সমালোচনার ধারণার সাথে এটিকে মিলিয়ে ফেললে চলবে না, যা আমেরিকান চলচ্চিত্রের একটি বিশেষ ধরন যা ১৯১৭ থেকে ১৯৬৩ সাল পর্যন্ত বিকশিত হয়েছিল। তথাকথিত স্বর্ণযুগের সময়, আটটি সংস্থা বড় স্টুডিও গঠন করেছিল যা হলিউডের স্টুডিও ব্যবস্থা শুরু করেছিল। এই আটটির মধ্যে পাঁচটি ছিল সম্পূর্ণ সংহত সংস্থা, এদের বিভিন্ন বৈশিষ্ট্য যেমন একটি প্রোডাকশন স্টুডিওর মালিকানা, বণ্টন বিভাগ, থিয়েটার চেইন এবং অভিনয় ও চলচ্চিত্র তৈরির ব্যক্তিদের সাথে চুক্তি এসব মিলিয়েই এরা প্রভাব বিস্তারকারী হয়ে উঠেছিল: ফক্স ফিল্ম কর্পোরেশন (বর্তমানে টুএন্টিয়েথ সেঞ্চুরি ফক্স), লো'স ইনকর্পোরেটেড (আমেরিকার বৃহত্তম থিয়েটার সার্কিটের  মালিক এবং মেট্রো-গোল্ডুইন-মেয়ার এর পিতৃসংস্থা), প্যারামাউন্ট পিকচারস, আরকেও রেডিও পিকচারস এবং ওয়ার্নার ব্রস। আরও দুটি প্রধান স্টুডিও ইউনিভার্সাল পিকচারস এবং কলম্বিয়া পিকচারস - একইভাবে সংগঠিত হয়েছিল, যদিও তাদের ছোট থিয়েটার সার্কিটের চেয়ে বেশি কিছু ছিল না। অষ্টম প্রধান সংস্থা, ইউনাইটেড আর্টিস্ট কয়েকটি থিয়েটারের মালিক ছিল এবং এর নিয়ন্ত্রণকারী অংশীদারী দলের সদস্যদের মালিকানাধীন দুটি প্রযোজনা প্রতিষ্ঠানের সুবিধা পেয়েছিল। তবে এটি মূলত পরোক্ষ বিতরণকারী হিসাবে কাজ করেছিল, স্বতন্ত্র নির্মাতাদের লোন দিয়েছিল এবং তাদের চলচ্চিত্র প্রকাশ করেছিল ।
শব্দগ্রহণ এবং 'বিগ ফাইভ'
১৯২৭ এবং ১৯২৮ এর বছর দুটিকে সাধারণত হলিউডের স্বর্ণযুগের সূচনা এবং আমেরিকান চলচ্চিত্র ব্যবসায়ে স্টুডিও ব্যবস্থার নিয়ন্ত্রণ প্রতিষ্ঠার চূড়ান্ত বড় পদক্ষেপ হিসাবে দেখা হয়। ১৯২৭ এ দ্যা জ্যাজ সিঙ্গার এর সাফল্য, প্রথম বৈশিষ্ট্যযুক্ত পূর্ণদৈর্ঘ্যের "টকি" (বাস্তবে এর বেশিরভাগ দৃশ্যেই সরাসরি-রেকর্ডকৃত শব্দ ছিল না) তৎকালীন মাঝারি মানের 'ওয়ার্নার ব্রোস স্টুডিও' তে একটি বড় সহায়ক হিসেবে কাজ করে। পরের বছর পুরো ইন্ডাস্ট্রি শব্দের সাধারণ পরিচিতি এবং ওয়ার্নার্সের আরও দুটি বড় সাফল্য উভয়ই দেখেছিল:দ্য সিংগিং ফুল, জ্যাজ সিঙ্গারের আরও বেশি লাভজনক প্রতিচ্ছবি এবং হলিউডের প্রথম "অল-টকিং" বৈশিষ্ট্যযুক্ত চলচ্চিত্র লাইটস অফ নিউইয়র্ক। ঠিক ততটাই তাৎপর্যপূর্ণ ছিল পর্দার পেছনের বিকাশ। ওয়ার্নার ব্রোস, তখন আয়ের চরমে পৌঁছে, ১৯২৮ সালের সেপ্টেম্বরে নামকরা স্ট্যানলি থিয়েটার চেইনটি কিনে নিয়েছিল। এক মাস পরে, এটি ফার্স্ট ন্যাশনাল পিকচার্স প্রযোজনা সংস্থায় একটি নিয়ন্ত্রক নিয়ামক কিনে নিয়েছিল, যা ওয়ার্নার্সের চেয়ে বেশি উচ্চশ্রেণীর ছিল। যার সাথে কেবল ১৩৫ একর (০.৫৫ বর্গ কিমি) স্টুডিও এবং শুটিং এর স্থান-ই আসে নি বরং এর সাথে সিনেমা থিয়েটারগুলোর আরও একটি বড় চেইন ছিল। ওয়ার্নার্সের তখন সুসময় চলছে।
১৯২৮ সালে স্বর্ণযুগের "বিগ ফাইভ" হলিউড সংস্থাগুলোর শেষটি প্রকাশিত হয়েছিল:আরকেও। রেডিও কর্পোরেশন অফ আমেরিকা (আরসিএ), ডেভিড সার্নোফ এর নেতৃত্বে সিনেমার শব্দের পেটেন্টগুলো কাজে লাগানোর উপায় সন্ধান করছিল, তার মূল সংস্থা জেনারেল ইলেক্ট্রিকের মালিকানাধীন নতুন ট্রেডমার্ককৃত আরসিএ ফোটোফোন এর মাধ্যমে। শীর্ষস্থানীয় চলচ্চিত্র প্রযোজনা সংস্থাগুলো সকলেই যেখানে প্রযুক্তিগত সুবিধার জন্য ওয়েস্টার্ন ইলেকট্রিক এর সাথে একচেটিয়াভাবে চুক্তিতে স্বাক্ষর করার প্রস্তুতি নিচ্ছিল, আরসিএ নিজেই চলচ্চিত্রের ব্যবসায় ঢুকে গিয়েছিল। জানুয়ারিতে, জেনারেল ইলেকট্রিক ফিল্ম বুকিং অফিসেস অফ আমেরিকা(এফবিও) এর একটি বড় শেয়ার অর্জন করেছিল যা একটি বিতরণকারী এবং ছোট প্রযোজনা সংস্থা যোসেফ পি. কেনেডি-র, যিনি ভবিষ্যতের প্রেসিডেন্ট জন এফ. কেনেডি-র পিতা। অক্টোবরে, স্টক ট্রান্সফারের একটি সেটের মাধ্যমে, আরসিএ এফবিও এবং কীথ-আলবি-অর্ফিয়াম থিয়েটার চেইন উভয়ের নিয়ন্ত্রণ অর্জন করে; দুটিকে একক উদ্যোগে একত্রিত করে একটি বোর্ডের সভাপতিত্বে সার্নোফ রেডিও-কিথ-অরফিয়াম কর্পোরেশন তৈরি করেন। ফক্স, প্যারামাউন্ট, এবং লো এর সাথে যোগদানের জন্য আরকেও এবং ওয়ার্নার ব্রোস ত্রিশ বছর ধরে যে বিগ ফাইভ থাকবে তার ভিত্তি প্রতিষ্ঠা করে।
রাজশাহী-১৩
ইতিহাস
রাজশাহী-১৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
স্টুডিও ব্যবস্থা
শব্দগ্রহণ এবং 'বিগ ফাইভ'
যদিও আরকেও ব্যতিক্রম ছিল, পশ্চিম উপকূলে স্টুডিওর প্রধান, 'মুভি মোগুলস' কয়েক বছর ধরে উক্ত পদে ছিলেন: এমজিএম এ লুই বি মায়ার, ওয়ার্নার ব্রোস এ জ্যাক এল ওয়ার্নার, প্যারামাউন্টে অ্যাডলফ জুকর,ফক্স এ ড্যারিল এফ. জানাক, ইউনিভার্সালে কার্ল ল্যামেল এবং কলম্বিয়াতে হ্যারি কোহান।
প্রধান স্টুডিওগুলোর রাজত্ব এবং প্রথম পতন
লাভের দিক থেকে বিগ ফাইভের র‌্যাঙ্কিং (বাজারের শেয়ারের সাথে ঘনিষ্ঠভাবে জড়িত) স্বর্ণযুগে বেশিরভাগ ক্ষেত্রে ধ্রুব ছিল: এমজিএম ১১ বছর ধরে(১৯৩১–৪১) থেকে শীর্ষে ছিল। প্যারামাউন্ট, প্রথম দিকের শব্দ যুগের সবচেয়ে লাভজনক স্টুডিও (১৯২৮-৩০) পরবর্তী দশকের উন্নত অংশের জন্য ম্লান হয়ে যায় এবং এমজিএমের রাজত্বকালে ফক্সই ছিল দ্বিতীয় স্থানে। প্যারামাউন্ট ১৯৪০ সালে একটি সুস্থিত উন্নতি শুরু করে, অবশেষে দু'বছর পরে এমজিএমকে তারা অতিক্রম করে ফেলে; ১৯৪৯ সালের আগ পর্যন্ত এটি বিগ ফাইভের মধ্যে সবচেয়ে আর্থিকভাবে সবচেয়ে সফল স্টুডিও ছিল। ১৯৩২ সাল ব্যতীত — যখন এমজিএম বাদে বাকি সব স্টুডিও লোকসান করেছিল এবং আরকেও তার প্রতিযোগীদের তুলনায় কিছুটা কম হারিয়েছিল। গৌণ মেজরের মধ্যে, লিটল থ্রি, ইউনাইটেড আর্টিস্টরা নির্ভরযোগ্যভাবে শক্ত অবস্থান ধরেছিল, ১৯৩০ এর দশকে কলম্বিয়া সবচেয়ে শক্তিশালী এবং ১৯৪০ এর দশকের বেশিরভাগ অংশে ইউনিভার্সাল এগিয়ে ছিল।
মহামন্দা এর সময়ে হলিউডের সাফল্য বৃদ্ধি পেয়েছিল, কারণ খুব সম্ভবত চলচ্চিত্রগুলো শ্রোতাদের তাদের ব্যক্তিগত হতাশা থেকে মুক্তি পেতে সহায়তা করেছিল। শার্লি টেম্পল সম্পর্কে রাষ্ট্রপতি ফ্রাঙ্কলিন ডেলানো রুজভেল্ট বলেছিলেন, "এই হতাশার সময়ে যখন মানুষের চেতনা অন্য সময়ের চেয়ে কম থাকে, তখন এটি একটি চমকপ্রদ বিষয় যে কেবল পনেরো পয়সার মাধ্যমে একজন আমেরিকান কোনও সিনেমাতে যেতে পারে এবং একটি শিশুর হাসিমুখের দিকে তাকাতে পারে এবং তার কষ্টগুলো ভুলে যেতে পারে"। ১৯৩৯ সালের দিকে মার্কিন যুক্তরাষ্ট্রে ১৫,০০০ সিনেমা প্রেক্ষাগৃহ ছিল, ব্যাংকের চেয়েও বেশি; মাথাপিছু প্রেক্ষাগৃহগুলোর সংখ্যা ১৯৮০ এর দশকের মধ্যবর্তী সময়ের দ্বিগুণ ছিল। সিনেমা শিল্প অফিস মেশিনের শিল্পের চেয়েও বড় ছিল। যদিও রাজস্বের ভিত্তিতে এটি কেবল ১৪ তম বৃহত্তম ছিল, লাভের পরিমাণের দিক দিয়ে তা দ্বিতীয় স্থানে ছিল।বিং ক্রসবি এবং ক্লডেট কলবার্ট দের মত বড় তারকারা বার্ষিক ৪ লাখ ডলার(বর্তমান ৭২,০৪,৭৮৫ ডলার0 today) এর বেশি পারিশ্রমিক পেতেন।
ব্যবস্থার সমাপ্তি এবং আরকেও এর মৃত্যু
স্টুডিও ব্যবস্থাকে সমর্থন করার জন্য ব্যবহৃত কৌশলগুলোর মধ্যে একটি হল ব্লক বুকিং, একসাথে একটি নির্দিষ্ট থিয়েটারে একাধিক চলচ্চিত্র বিক্রি করার ব্যবস্থা। ১৯৪০ এর দশকে বেশিরভাগ স্টুডিও দ্বারা পাঁচটি চলচ্চিত্র একসাথে বিক্রির অনুশীলন প্রচলিত ছিল — সাধারণত এই প্যাকেজে একটি জনপ্রিয় চলচ্চিত্র অন্তর্ভুক্ত থাকতো, বাকীগুলো হতো কম মানের এ-বাজেটের এবং বি-চলচ্চিত্র। ১৯৫৭ সালে 'লাইফ' ম্যাগাজিনটি স্টুডিও ব্যবস্থার প্রতিবেদনে লিখেছিল,"এটি ভাল মানের বিনোদন ছিল না এবং এটি শিল্প ছিল না এবং নির্মিত বেশিরভাগ সিনেমাগুলোর একটি অভিন্ন সাদৃশ্য ছিল, তবে একইসাথে সেগুলো যথাযথ লাভজনক ছিল ... মিলিয়ন ডলারের ব্যবস্থাটি হলিউডের মেরুদণ্ড হয়ে উঠেছিল।"
১৯৪৮ সালের ৪ মে,যুক্তরাষ্ট্র বনাম প্যারামাউন্ট পিকচারস নামক মোকদ্দমা, যেটি সম্পূর্ণ 'বিগ ফাইভ' এর বিরুদ্ধে করা হয়েছিল, সেটিতে মার্কিন সুপ্রিম কোর্ট নির্দিষ্টভাবে ব্লক বুকিং কে নিষিদ্ধ করে দেয়। স্টুডিও এর সংশ্লিষ্ট ব্যক্তিরা প্রকৃতপক্ষে আইনের লঙ্ঘন করেছে বলে ধরে রেখে বিচারপতিরা কীভাবে এই দোষটির প্রতিকার করতে হবে সে সম্পর্কে চূড়ান্ত সিদ্ধান্ত নেওয়া থেকে বিরত ছিলেন, তবে মামলাটি নিম্ন আদালতে ফেরত পাঠানো হয়েছিল, যেখান থেকে এটি এমন রায় নিয়ে এসেছিল যে — প্রযোজক-বিতরণকারী কার্যকলাপ থেকে প্রদর্শনীর নিয়ন্ত্রণ সম্পূর্ণ পৃথকীকরণ করা। বিগ ফাইভ যদিও বছরের পর বছর ধরে আইনি প্রক্রিয়া চালিয়ে যাওয়ার এবং তাদের ঐক্যবদ্ধ বলে মনে হয়েছিল কারণ তারা ইতিমধ্যে পারদর্শী ও অভিজ্ঞ ছিল বলে প্রমাণিত হয়েছিল, যেহেতু প্যারামাউন্ট মামলাটি মূলত ২০ জুলাই, ১৯৩৮ সালে দায়ের করা হয়েছিল।
তবে, আরকেও-র পর্দার পিছনে, দীর্ঘকালীন আর্থিক সমস্যার পরও আদালতের রায়টিকে স্টুডিওর সুবিধার্থে ব্যবহার করা যেতে পারে এমন একটি বিষয় হিসাবে দেখা হয়েছিল। একই মাসে যে সিদ্ধান্তটি হস্তান্তরিত হয়েছিল, সেটি দ্বারা কোটিপতি হাওয়ার্ড হিউজ এই সংস্থায় একটি নিয়ন্ত্রণ অর্জন করেছিলেন। আরকেও যেহেতু বিগ ফাইভের যে কোনও সংখ্যক প্রেক্ষাগৃহকে নিয়ন্ত্রণ করেছিল তাই হিউজ সিদ্ধান্ত নিয়েছিলেন যে প্রেক্ষাগৃহ হতে বিচ্ছেদ প্রভাব শুরু করলে সেটি তার স্টুডিওকে তার প্রতিযোগীদের সাথে আরও সমান পদক্ষেপে রাখতে সহায়তা করতে পারে। হিউজ তার চলচ্চিত্রের ব্যবসা ভেঙে দেওয়ার বাধ্যবাধকতা নিয়ে ফেডারেল সরকারকে সম্মতি আজ্ঞা দেওয়ার বিষয়ে তার ইচ্ছার ইঙ্গিত দেয়। চুক্তির আওতায় হিউজ তার স্টুডিওটিকে দুটি সত্তা, আরকেও পিকচার কর্পোরেশন এবং আরকেও থিয়েটার কর্পোরেশন এ ভাগ করে দেবেন বলে উল্লেখ করেন এবং একটি নির্দিষ্ট তারিখের মধ্যে তার যেকোনো একটি অংশ বিক্রি করার প্রতিশ্রুতি দেন। বিচ্ছেদকে স্বীকার করার হিউজের সিদ্ধান্ত বাকী বিগ ফাইভের আইনজীবীদের এই যুক্তিটিকে ক্ষুণ্ন করেছিল যে এই জাতীয় ভাঙ্গন অগ্রহণযোগ্য ছিল।
যদিও এখন অনেকে মে মাসের আদালতের রায়কে ইঙ্গিত করেন, তবে সেটি ছিল হিউজ এর ফেডারেল সরকারের সাথে ৮ ই নভেম্বর, ১৯৪৮ এ স্বাক্ষরিত চুক্তি, যেটি হলিউডের স্বর্ণযুগকে সত্যই মৃত্যুমুখে ফেলে দেয়। প্যারামাউন্ট শীঘ্রই পরবর্তী ফেব্রুয়ারিতে অনুরূপ সম্মতির আজ্ঞা দিয়ে আত্মসমর্পণ করে। দীর্ঘদিন ধরে বিভক্তির বিরুদ্ধে লড়াই করে আসা স্টুডিওটি ৩১ ডিসেম্বর, ১৯৪৯-এ বিভক্তির বিষয়টি চূড়ান্ত করে নির্ধারিত সময়ের আগেই চুক্তিটি বাস্তবায়ন করে। ঐ সময়ে আমেরিকাতে ১৯,০০০ চলচ্চিত্র প্রেক্ষাগৃহ ছিল।
ফেডারেল কর্তৃপক্ষের সাথে হিউজ এর এবং অন্যান্য স্টুডিওর চুক্তির পরও স্টুডিও ব্যবস্থাটি আরও অর্ধ দশক ধরে স্থায়ী ছিল। সর্বাধিক সাফল্যের সাথে যে স্টুডিওটি নতুন পরিস্থিতির সাথে তাৎক্ষণিকভাবে মানিয়ে নিয়েছিল তা হল ক্ষুদ্রতম, ইউনাইটেড আর্টিস্টস; ১৯৫১ সালে একটি নতুন ব্যবস্থাপক দলের অধীনে এটি পিকফোর্ড-ফেয়ারব্যাঙ্কস প্রযোজক প্রতিষ্ঠানের সাথে তার ইজারা ব্যবস্থা বন্ধ করে অপ্রয়োজনীয় সম্পর্ক ভেঙে ফেলে এবং স্বতন্ত্র প্রযোজকদের সাথে নতুন সম্পর্ক গড়ে তোলে এবং তখন তারা সরাসরি বিনিয়োগের দিকে মনোযোগ দিয়ে প্রতিষ্ঠানকে সুস্থিত করে, এমন একটি ব্যবসায়িক মডেল যা হলিউড ক্রমবর্ধমানভাবে অনুকরণ করে পরবর্তী বছরগুলোতে। তিন দশক ধরে চলচ্চিত্র শিল্পটি যে স্টুডিও ব্যবস্থাটিকে সংগঠিত সংগঠিত হয়েছিল তা অবশেষে ১৯৫৪ সালে শেষ হয়েছিল, যখন শেষ হল তখন লো'রা এমজিএমের সাথে সমস্ত কার্যকর সম্পর্ক ছিন্ন করে।
হিউজের জুয়া খেলা স্টুডিও সিস্টেমটিকে ভাঙ্গতে সহায়তা করেছিল, কিন্তু আরকেওর ক্ষেত্রে এটি খুব একটা প্রভাব ফেলেনি। হিউজের দুর্বল নেতৃত্ব - টেলিভিশন এর দিকে শ্রোতাদের ঝুঁকে পড়া পুরো চলচ্চিত্রশিল্পকে প্রভাবিত করে স্টুডিওগুলোকে ক্ষতির সম্মুখীন করে ফেলে - যা হলিউড পর্যবেক্ষকদের কাছে স্পষ্টভাবে প্রমাণিত হয়েছিল। ১৯৫২ সালে যখন হিউজ তার আরকেওর বাইরে যেতে চেয়েছিল, তখন তাকে শিকাগো-ভিত্তিক সিন্ডিকেটের সাহায্য নিতে হয়েছিল যা গতিময় চিত্রের অভিজ্ঞতাহীন ব্যবসায়ীদের দ্বারা চালিত । চুক্তিটি সফল হয়নি, তাই হিউজকে আবার নিজ দায়িত্বে পদার্পণ করতে হয়েছিল যখন শেষ পর্যন্ত আরকেও থিয়েটার চেইন ১৯৫৩ সালে আদেশ অনুসারে বিক্রি হয়ে যায়। সেই বছর, জেনারেল টায়ার এবং রাবার কোম্পানি, যা তার ছোট ও দশক পুরাতন সম্প্রচার বিভাগকে সম্প্রসারণ করছিল, হিউজকে যোগাযোগ করে প্রোগ্রামিংয়ের উদ্দেশ্যে আরকেওর ফিল্ম লাইব্রেরির ব্যাপারে। হিউজ ১৯৫৪ সালের ডিসেম্বরে আরকেও পিকচারসের প্রায়-সম্পূর্ণ মালিকানা অর্জন করেন এবং পরের গ্রীষ্মে পুরো স্টুডিওটি জেনারেল টায়ারের সাথে বিক্রয় করে দেন।
নতুন মালিকরা ক্রয়ের সাথে সাথেই সিঅ্যান্ডসি টেলিভিশন কর্পোরেশন যা একটি পানীয় সংস্থার সংযুক্ত কোম্পানি, তাদেরকে গ্রন্থাগার এর টিভি অধিকার বিক্রি করে তাদের কিছু অর্থ ফেরত পেয়েছিল। (আরকেও জেনারেল টায়ার এর নিয়ে আসা কয়েকটি টিভি স্টেশন এর উপর অধিকার বজায় রেখেছিল) এই চুক্তির আওতায় চলচ্চিত্রগুলো সিএন্ডসি স্থানীয় স্টেশনগুলোতে প্রেরণের আগে তাদের আরকেও পরিচয় মুছে দিয়েছিল; স্টুডিওর অন্যান্য চিহ্নগুলোর মতো তার গ্লোব এবং রেডিও টাওয়ার এর মত বিখ্যাত উদ্বোধনী লোগোটি সরানো হয়েছিল।
হলিউডে, আরকেওর নতুন মালিকরা চলচ্চিত্র নির্মাণের ব্যবসায় খুব কম সাফল্যের মুখোমুখি হয়েছিলেন এবং ১৯৫৭ সালের মধ্যে জেনারেল টায়ার প্রযোজনা বন্ধ করে দেয় এবং লুসিল বল এবং ডেসি আর্নাজ এর প্রযোজনা সংস্থা ডেসিলু-র কাছে আরকেও এর মূল জমিগুলো বিক্রি করে‌ দেয়। ইউনাইটেড আর্টিস্টদের মতো এই স্টুডিওতেও এখন আর কোনো স্টুডিও ছিল না; তবে ইউনাইটেড আর্টিস্টদের প্রতিমুখে এটি সবেমাত্র নিজের পুরানো সিনেমাগুলোর মালিকানাধীন ছিল এবং নতুন সিনেমা তৈরিতেও তারা কোনো লাভ দেখেছিল না। ১৯৫৯ সালে এটি পুরোপুরি সিনেমার ব্যবসা ত্যাগ করে।